Source: http://www.bcsrexperts.sk/stanovenie-hodnoty-vyrovnacieho-podielu/
Timestamp: 2019-08-23 09:35:43+00:00
Document Index: 10495371

Matched Legal Cases: ['§ 69', '§ 69', '§ 148', '§ 149', '§ 61', '§ 61', '§ 150', '§ 153']

Stanovenie hodnoty vyrovnacieho podielu | BCSR Reštrukturalizácia
Právo na vyrovnací podiel vzniká v spoločnosti s ručením obmedzeným v prípadoch, keď zaniká účasť spoločníka v spoločnosti počas trvania spoločnosti.
Jedná sa o prípady:
vylúčenia spoločníka spoločnosťou pre nesplnenie vkladovej alebo príplatkovej povinnosti;
zániku účasti spoločníka pri procesoch právneho nástupníctva podľa § 69 ods. 8 ObchZ a § 69b ods. 5 ObchZ;
smrti spoločníka, ak spoločenská zmluva vylúčila dedenie obchodného podielu podľa 89 ods. 8 ObchZ;
zániku právnickej osoby, ak spoločenská zmluva vylúčila prechod obchodného podielu na právneho nástupcu podľa 89 ods. 8 ObchZ;
exekúcie na obchodný podiel, ak spoločenská zmluva nepripúšťa prevod obchodného podielu alebo sa na prevod vyžaduje súhlas valného zhromaždenia podľa 89 ods. 8 ObchZ;
zrušenia účasti spoločníka v spoločnosti súdom, ak nemožno od spoločníka spravodlivo požadovať, aby v spoločnosti zotrval podľa § 148 ods. 8 ObchZ;
vylúčenia spoločníka súdom pre porušovanie povinností spoločníka závažným spôsobom podľa § 149 ods. 8 ObchZ.
Podľa § 61 ods. 2 ObchZ „pri zániku účasti spoločníka v spoločnosti za trvania spoločnosti vzniká spoločníkovi právo na vyplatenie vyrovnacieho podielu. Výška vyrovnacieho podielu sa určí na základe riadnej individuálnej účtovnej závierky za účtovné obdobie predchádzajúce účtovnému obdobiu, v ktorom zaniká účasť spoločníka v spoločnosti, ak spoločenská zmluva neurčuje niečo iné. Vyrovnací podiel sa vyplatí v peniazoch, ak zákon neustanovuje alebo spoločenská zmluva alebo stanovy neurčujú iný spôsob vyrovnania podielu.“
Podľa § 61 ods. 3 ObchZ “ak spoločenská zmluva alebo stanovy neurčujú inak, právo na vyplatenie vyrovnacieho podielu je splatné uplynutím troch mesiacov od schválenia riadnej individuálnej účtovnej závierky za účtovné obdobie predchádzajúce účtovnému obdobiu, v ktorom zanikla účasť spoločníka v spoločnosti, alebo ak takáto riadna individuálna účtovná závierka schválená nebola, uplynutím troch mesiacov odo dňa, keď mala byť schválená.”
Výška vyrovnacieho podielu sa počíta spôsobom určeným v spoločenskej zmluve. Ak to nie je v spoločenskej zmluve určené, postupuje sa podľa § 150 ods. 2 ObchZ, to znamená, že “vyrovnací podiel sa vypočíta pomerom splateného vkladu spoločníka, ktorého účasť v spoločnosti zaniká, k splateným vkladom všetkých spoločníkov.”
Ak je so zrušením spoločnosti spojená likvidácia, má spoločník právo na podiel na majetkovom zostatku, ktorý vyplynul z likvidácie (podiel na likvidačnom zostatku). Podľa § 153 ods. 2 ObchZ “pri zrušení spoločnosti s likvidáciou má každý spoločník nárok na podiel na likvidačnom zostatku. Tento podiel sa určuje pomerom vkladu, ktorý spoločník splatil, k splateným vkladom všetkých spoločníkov, ak spoločenská zmluva neurčuje niečo iné.”
Ako znalecká organizácia sa zameriavame aj na odborné...